Die 17de FIFA Sokker-Wêreldbekertoernooi (Koreaans: 2002 FIFA 월드컵 한국/일본; Japannees: 2002 FIFAワールドカップ 韓国/日本; Engels: FIFA World Cup) is vanaf 31 Mei tot 30 Junie in Korea en Japan aangebied. Dit is die eerste keer dat die toernooi in Asië en buite die Amerikas of Europa gehou is; asook die eerste keer wat dit deur twee lande gemeenskaplik georganiseer is. Die FIFA Sokker-Konfederasiebeker in 2001 het as voorbereiding vir die twee gasheerlande gedien. 32 nasionale sokkerspanne het aan die FIFA Sokker-Wêreldbekertoernooi in 2002 deelgeneem. Die spanne is in agt groepe verdeel, waarvan die twee beste spanne van elke groep na die agtste eindrondte deurgedring het. Brasilië wen die toernooi toe hulle Duitsland met 2–0 in die eindstryd klop en sodoende hulle vyfde wêreldbeker inpalm, 'n algehele rekord. Met die verowering van die wêreldbekertitel het Brasilië outomaties vir die FIFA Sokker-Konfederasiebeker in 2003 in Frankryk en die FIFA Sokker-Konfederasiebeker in 2005 in Duitsland gekwalifiseer. Die verrassend suksesvolle nasionale sokkerspanne van Turkye eindig in die derde en Suid-Korea in die vierde plek. Die Suid-Afrikaanse nasionale sokkerspan kwalifiseer om aan die toernooi deel te neem, maar is reeds in die eerste rondte uitgeskakel.